CELEX: 32019D1908
Language: da
Date: 2019-11-08 00:00:00
Title: Rådets afgørelse (EU) 2019/1908 af 8. november 2019 om den holdning, der skal indtages på Den Europæiske Unions vegne i Rådet for Handel med Varer under WTO, for så vidt angår forretningsordenen for handelslettelsesudvalget

14.11.2019   
               
               
                  DA
               
               
                  Den Europæiske Unions Tidende
               
               
                  L 293/109
               
            
         RÅDETS AFGØRELSE (EU) 2019/1908
         af 8. november 2019
         om den holdning, der skal indtages på Den Europæiske Unions vegne i Rådet for Handel med Varer under WTO, for så vidt angår forretningsordenen for handelslettelsesudvalget
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Aftalen om handelslettelser (1) (»aftalen«) blev indgået af Unionen på grundlag af Rådets afgørelse (EU) 2015/1947 (2) og trådte i kraft den 22. februar 2017.
                  
               
                     (2)
                  
                  
                     I henhold til aftalens artikel 23, stk. 1.2, kan handelslettelsesudvalget selv vedtage sin forretningsorden.
                  
               
                     (3)
                  
                  
                     I henhold til artikel IV.6 i Marrakeshoverenskomsten om oprettelse af Verdenshandelsorganisationen skal forretningsordenen for handelslettelsesudvalget vedtages af Rådet for Handel med Varer.
                  
               
                     (4)
                  
                  
                     Den holdning, der skal indtages på Unionens vegne i Rådet for Handel med Varer, bør fastlægges, da den påtænkte afgørelse vil være bindende for Unionen.
                  
               
                     (5)
                  
                  
                     Den foreslåede forretningsorden bør vedtages, så handelslettelsesudvalget kan fungere effektivt. Forretningsordenen er baseret på forretningsordenen for WTO's Almindelige Råd med justeringer for at opfylde specifikke behov i handelslettelsesudvalget —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på mødet i Rådet for Handel med Varer for så vidt angår vedtagelse af forretningsordenen for handelslettelsesudvalget, er at støtte vedtagelsen af nævnte forretningsorden, som angivet i bilaget.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 8. november 2019.
            
               
                  På Rådets vegne
               
               
                  Formand
               
               M. LINTILÄ
            
         
         
            (1)  EUT L 284 af 30.10.2015, s. 4.
         
            (2)  Rådets afgørelse (EU) 2015/1947 af 1. oktober 2015 om indgåelse på vegne af Den Europæiske Union af protokollen om ændring af Marrakeshoverenskomsten om oprettelse af Verdenshandelsorganisationen (EUT L 284 af 30.10.2015, s. 1).
      
      
         
            BILAG
            
               FORRETNINGSORDEN FOR HANDELSLETTELSESUDVALGET (1)
               
            
            Forretningsorden for Det Almindelige Råd (WT/L/161) finder tilsvarende anvendelse på møder i handelslettelsesudvalget, dog med følgende undtagelser:
            
               Kapitel I — Møder
            
            
                        a)
                     
                     
                        Artikel 1 (for Det Almindelige Råd) bør ændres i overensstemmelse med artikel 23, stk. 1.2, i aftalen om handelslettelser for at sikre følgende:
                        »Udvalget mødes efter behov og som fastsat i bestemmelserne i aftalen om handelslettelser, dog mindst én gang om året.«
                     
                  
                        b)
                     
                     
                        Artikel 2, 1. punkt, ændres som følger:
                        »Generaldirektøren indkalder til møder i udvalget ved en mødeindkaldelse, der udsendes tre uger, og under alle omstændigheder ikke senere end ti kalenderdage inden den fastsatte mødedato.«
                     
                  
               Kapitel II — Dagsorden
            
            
                        c)
                     
                     
                        Artikel 5 bør ikke finde anvendelse (2).
                     
                  
                        d)
                     
                     
                        Artikel 11 bør affattes således:
                        »Repræsentanter for internationale mellemstatslige organisationer kan deltage i møderne som observatører på invitation fra handelslettelsesudvalget, jf. retningslinjerne i bilag 3 til forretningsordenen for Det Almindelige Råd.
                        I overensstemmelse med artikel 23, stk. 1.5, i aftalen om handelslettelser kan udvalget desuden invitere repræsentanter for andre internationale organisationer med kompetence inden for handelslettelser eller deres underorganer til at:
                        
                                    a)
                                 
                                 
                                    deltage i udvalgets møder og
                                 
                              
                                    b)
                                 
                                 
                                    drøfte specifikke spørgsmål vedrørende denne aftales gennemførelse.«
                                 
                              
                  
               Kapitel V — Ledende ansatte
            
            
                        e)
                     
                     
                        Artikel 12, 13 og 14 bør ændres, så udvalget kan vælge en næstformand. Artikel 12, 13 og 14 bør affattes således:
                        »Artikel 12 Udvalget vælger en formand (3) og kan vælge en næstformand blandt repræsentanterne for medlemmerne. Valget finder sted på årets første møde og får virkning ved mødets afslutning. Formanden og næstformanden vælges for en periode indtil afslutningen af første møde året efter.
                        Artikel 13 Hvis formanden ikke er til stede under et møde eller en del af mødet, fungerer næstformanden som formand. Hvis der ikke er valgt en næstformand, eller hvis næstformanden ikke er til stede, vælger udvalget en fungerende formand for det pågældende møde eller den pågældende del af mødet.
                        Artikel 14 Hvis en formand ikke længere kan varetage sine opgaver, udnævner udvalget næstformanden, jf. artikel 12, eller, hvis der ikke er valgt en næstformand, udnævner udvalget en fungerende formand til at varetage de pågældende opgaver, indtil en ny formand udnævnes.«
                     
                  
               Kapitel VI — Forhandlinger
            
            
                        f)
                     
                     
                        Artikel 24, 1. punkt, bør affattes således:
                        »For at fremskynde forhandlingerne kan formanden opfordre repræsentanter, der ønsker at udtrykke deres støtte til et givent forslag, til håndsoprækning, som bliver behørigt registreret som støttetilkendegivelser ….«
                     
                  
               Kapitel VII — Beslutningstagning
            
            
                        g)
                     
                     
                        Artikel 33 bør affattes således:
                        »Hvis det ikke er muligt at nå til en afgørelse ved konsensus, henvises den foreliggende sag til Rådet for Handel med Varer.«
                     
                  
                        h)
                     
                     
                        Artikel 34 bør ikke finde anvendelse.
                     
                  
               (1)  På baggrund af meddelelsen fra Argentina, Japan, Norge og Paraguay (G/TFA/W/14).
            
               (2)  Tilstrækkelig tid til forberedelse og udsendelse af dagsordenen er sikret ved forretningsordenen for Det Almindelige Råd gennem artikel 2, 3 og 6.
            
               (3)  Udvalget anvender de relevante retningslinjer i »Retningslinjer vedrørende udnævnelse af ledende ansatte til WTO's organer« (WT/L/31 af 7. februar 1995).